b"\n_START_ARTICLE_\nBatalla de Bukoba\n_START_SECTION_\nLa batalla\n_START_PARAGRAPH_\nL'atac es va iniciar des de Kisumu, \xc3\x80frica Oriental Brit\xc3\xa0nica, el 21 de juny de 1915. Les unitats triades per a l'atac van ser el Loyal North Lancashire i el 25th (Frontiersmen) Battalion, Royal Fusiliers (25\xc3\xa8 Batall\xc3\xb3 Fusellers Reials, m\xc3\xa9s conegut pel sobrenom de \xc2\xab25\xc3\xa8 Homes de la frontera\xc2\xbb). Aquesta unitat inusual havia estat creada pel coronel Daniel Patrick Driscoll com una for\xc3\xa7a irregular d'atac, forjada per les seves experi\xc3\xa8ncies durant la Segona Guerra B\xc3\xb2er i formada en gran part per la Legion of Frontiersmen (Legi\xc3\xb3 dels Homes de la frontera), un grup paramilitar en temps de pau. Discroll tamb\xc3\xa9 va reclutar un gran nombre de ca\xc3\xa7adors de big five game; el m\xc3\xa9s notable va ser Frederick Selous, que tenia 64 anys quan es va unir i que va morir en combat a l'edat de 65 anys._NEWLINE_Els atacants van desembarcar accidentalment en un gran pant\xc3\xa0 i van ser immobilitzats per un ferotge foc de fusells i metralladores des de les posicions alemanyes. Finalment van aconseguir escapar del pant\xc3\xa0, per\xc3\xb2 a continuaci\xc3\xb3 els franctiradors van aturar la for\xc3\xa7a brit\xc3\xa0nica fins que el capit\xc3\xa0 Meinertzhagen va avan\xc3\xa7ar cap a ells i van obrir foc, matant a un d'ells i fent fugir a la resta._NEWLINE_L'atac va continuar durant dos dies a la ciutat; no obstant aix\xc3\xb2, els bel\xc2\xb7ligerants nom\xc3\xa9s van patir lleus p\xc3\xa8rdues. El homes de la frontera van prendre la ciutat el 23 de juny. Un membre australi\xc3\xa0 de la unitat, el tinent Wilbur Dartnell, va pujar al sostre de l'ajuntament i va retirar la bandera Imperial alemanya de l'asta de la bandera com un gest simb\xc3\xb2lic de la vict\xc3\xb2ria.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nEs van destruir la fortificaci\xc3\xb3 de Bukoba i l'estaci\xc3\xb3 de r\xc3\xa0dio. Els brit\xc3\xa0nics van capturar rifles i 32.000 bales de munici\xc3\xb3._NEWLINE_Com que els homes de la frontera eren una unitat irregular, el general Stewart els va concedir perm\xc3\xads per a saquejar la ciutat. El 25\xc3\xa8 Homes de la frontera va robar i cremar gran part de la ciutat amb tanta ferocitat que l'incident va ser conegut com el \xc2\xabSaqueig de Bukoba\xc2\xbb. Posteriorment, l'alt comandament va negar l'exist\xc3\xa8ncia d'aquest saqueig._NEWLINE_L'objectiu de l'atac, la destrucci\xc3\xb3 de l'estaci\xc3\xb3 de r\xc3\xa0dio, va ser contraproduent per als brit\xc3\xa0nics, ja que els va privar de la possibilitat d'interceptar les transmissions alemanyes. Bukoba va ser abandonada."